CELEX: 62013CN0364
Language: hu
Date: 2013-06-28 00:00:00
Title: C-364/13. sz. ügy: A High Court of Justice (Chancery Division) (Egyesült Királyság) által 2013. június 28-án benyújtott előzetes döntéshozatal iránti kérelem — International Stem Cell Corporation kontra Comptroller General of Patents

7.9.2013   
            
            
               HU
            
            
               Az Európai Unió Hivatalos Lapja
            
            
               C 260/30
            
         A High Court of Justice (Chancery Division) (Egyesült Királyság) által 2013. június 28-án benyújtott előzetes döntéshozatal iránti kérelem — International Stem Cell Corporation kontra Comptroller General of Patents
   (C-364/13. sz. ügy)
   2013/C 260/54
   Az eljárás nyelve: angol
   
      A kérdést előterjesztő bíróság
   
   High Court of Justice (Chancery Division) (Egyesült Királyság)
   
      Az alapeljárás felei
   
   
      Fellebbező: International Stem Cell Corporation
   
      Ellenérdekű fél a fellebbezési eljárásban: Comptroller General of Patents
   
      Az előzetes döntéshozatalra előterjesztett kérdés
   
   Beletartoznak-e a biotechnológiai találmányok jogi oltalmáról szóló 98/44/EK irányelv (1) 6. cikke (2) bekezdésének c) pontjában szereplő „emberi embrió” fogalmába a megtermékenyítetlen emberi petesejtek, amelyeket szűznemzés útján osztódásra és továbbfejlődésre ösztönöztek, és amelyek a megtermékenyített petesejtekkel ellentétben csak pluripotens sejteket tartalmaznak, és nem képesek arra, hogy emberi egyeddé fejlődjenek?
   
      (1)  A biotechnológiai találmányok jogi oltalmáról szóló, 1998. július 6-i 98/44/EK európai parlamenti és tanácsi irányelv (HL L 213., 13. o.; magyar nyelvű különkiadás 13. fejezet, 20. kötet, 395. o.)